text: Kærkomin stig hjá B68, sum nú liggur væl fyri í botnstríðnum.
text: #000002
text: Hetta hevur verið ein góð vika hjá B68. Yvirkærunevndin staðfesti fríggjadagin avgerðina hjá aganevndini, og harvið halda toftamenn fast við skriviborðsstigini frá dystinum móti B36.
text: #000003
text: Og í dag vann B68 óvæntað 2-1 móti HB. Havnarmenn høvdu annars við sigri møguleika at koma fram um Víking á stigatalvuni, men tóku ikki av.
text: #000004
text: HB hevði bóltin í B68-málinum í tveimum førum tíðliga í fyrra hálvleiki, men málini vóru ikki viðurkend. Eftir gott B68-spæl í 28. minutti fekk Esmar Clementsen fótin á bóltin og legði toftamenn á odda.
text: #000005
text: Øssur Dalbúð javnaði fyri HB eftir hornaspark beint fyri steðgin. Í seinna hálvleiki hevði HB nógvar møguleikar at leggja seg á odda, men tað vóru toftamenn sum vildu tað meira.
text: #000006
text: HB trýsti seinastu løtuna, og bólturin brast í fleiri førum á stongina, men inn vildi hann ikki.
text: #000008
text: B68 vann 2-1 og leikararnir ovurfegnir. Hetta hevur við sær, at B68 rýkur framum hinar kappingarneytarnar og kemur upp á 24 stig. 07 Vestur hevur 23 stig, meðan NSÍ og AB bæði hava 21 stig.
text: #000009
text: 07 Vestur og AB hava leikt ein dyst færri, tí teirra dystir móti ávikavist EB/Streymi og Skála í dag vórðu avlýstir orskað av nógva vindinum.
text: #000010
text: Team Klaksvík tók tvey stig í fyrstu royndini
text: #000015
text: KÍ misti leiðsluna í fyrstu royndini
text: #000018
text: Stórsteypadystir í flogbólti verða sunnudagin
text: #000019